CELEX: 31982R3087
Language: el
Date: 1982-11-22
Title: Κανονισμός (EOK) αριθ. 3087/82 τής Επιτροπής τής 22ας Νοεμβρίου 1982 περί τροποποιήσεως τού κανονισμού (EOK) αριθ. 2602/82 περί αυξήσεως, γιά ένα τμήμα τής περιόδου εμπορίας 1982/83, τού ελάχιστου μεγέθους μήλων πού επιτρέπεται νά τεθούν σέ εμπορία

Avis juridique important

|

31982R3087

Κανονισμός (EOK) αριθ. 3087/82 τής Επιτροπής τής 22ας Νοεμβρίου 1982 περί τροποποιήσεως τού κανονισμού (EOK) αριθ. 2602/82 περί αυξήσεως, γιά ένα τμήμα τής περιόδου εμπορίας 1982/83, τού ελάχιστου μεγέθους μήλων πού επιτρέπεται νά τεθούν σέ εμπορία  

Επίσημη Εφημερίδα αριθ. L 326 της 23/11/1982 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 3087/82 ΤΗΣ ΕΠΙΤΡΟΠΗΣ  της 22ας Νοεμβρίου 1982  περί τροποποιήσεως του κανονισμού (ΕΟΚ) αριθ. 2602/82 περί αυξήσεως, για ένα τμήμα της περιόδου εμπορίας 1982/83, του ελάχιστου μεγέθους μήλων που επιτρέπεται να τεθούν σε εμπορία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1738/82 (2), και ιδίως το άρθρο 2 παράγραφος 3 και το άρθρο 5 παράγραφος 3,  Εκτιμώντας:  ότι ο κανονισμός (ΕΟΚ) αριθ. 1641/71 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2439/82 (4), καθόρισε τους κανόνες ποιότητας για τα επιτραπέζια μήλα και αχλάδια·  ότι ο κανονισμό (ΕΟΚ) αριθ. 2602/82 της Επιτροπής (5) παρεξέκλινε από τους κανόνες ποιότητας που καθορίστηκαν από τον κανονισμό (ΕΟΚ) αριθ. 1641/77 αυξάνοντας σε 60 mm το ελάχιστο μέγεθος των μήλων μεγαλοκάρπων ποικιλιών που επιτρέπεται να τεθούν σε εμπορία, τόσο στην Κοινότητα όσο και στις τρίτες χώρες, για να παραδοθούν σε νωπή κατάσταση στον καταναλωτή από την 1η Ιανουαρίου 1983·  ότι, προκειμένου για τα μήλα τα οποία θα τεθούν σε εμπορία κατά την περίοδο από 1η Ιανουαρίου έως 30 Ιουνίου 1983 και θα υπαχθούν στις διατάξεις του κανονισμού (ΕΟΚ) αριθ. 2602/82 της Επιτροπής, θα πρέπει να τροποποιηθεί κατάλληλα ο κανονισμό αυτός ·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 παράγραφος 1 του κανονισμού (ΕΟΚ) αριθ. 2602/82 αντικαθίσταται από το ακόλουθο κείμενο:  «1. Κατά παρέκκλιση από τους κοινούς κανόνες ποιότητας, που ορίζονται από τον κανονισμό (ΕΟΚ) αριθ. 1641/71, τα μήλα μεγαλοκάρπων ποικιλιών, μεγέθους μικρότερου από 60 mm, δεν είναι πια δυνατό να τεθούν σε εμπορία κατά την περίοδο από 1η Ιανουαρίου έως 30 Ιουνίου 1983, για να παραδοθούν σε νωπή κατάσταση στον καταναλωτή.»  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 22 Νοεμβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 190 της 1. 7. 1982, σ. 7.  (3) ΕΕ αριθ. L 172 της 31. 7. 1971, σ. 1.  (4) ΕΕ αριθ. L 261 της 9. 9. 1982, σ. 14.  (5) ΕΕ αριθ. L 277 της 29. 9. 1982, σ. 12.